Քիմբերլիտ

Քիմբերլիտ (Հարավային Աֆրիկայի Քիմբերլի քաղաքի անվամբ), հիպաբիսալ, գերհիմքային, պորֆիրային ստրուկտուրայով ապար։ Քիմբերլիտը ինտրուզիվ բրեկչիա է, որի կազմում տարբեր բաղադրամասերի հետ առկա են խորքային ծագման պիրոպ պարունակող հիմքային ապարների ներփակումներ։ Այդ ներփակումների առկայությունը քիմբերլիտների աչքի ընկնող հատկանիշն է։ Քիմբերլիտներն ալմաստների արմատական աղբյուրներն են։ Քիմբերլիտներն առավել լայնորեն տարածված են ԽՍՀՄ-ում (Ցակուտական ԻՍՍՀ), արտասահմանում՝ Աֆրիկայում, Հնդկաստանում, Հյուսիսային Ամերիկայում, Չեխոսլովակիայում։